Կարո՞ղ եք երբևէ ներել ինձ

«Կարող ե՞ք երբևէ ներել ինձ» (), ամերիկյան կենսագրական, կատակերգական-դրամատիկ ֆիլմ, ռեժիսոր՝ Մարիել Հելլեր, նկարահանվել է Նիկոլ Խոլոֆսեների և Ջեֆ Ուիթիի սցեարի հիման վրա, հիմնված է Լի Իզրաելի համանուն հուշագրության վրա։

Սյուժե 
Հիմնված է իրական իրադարձությունների վրա, ֆիլմը պատմում է գրող Լի Իզրաելի կյանքի պատմությունը, որը սկսել էր կեղծել գրողների, թատերգիրների և դերասանների նամակները՝ գումարի սղության պատճառով։

Դերասանական կազմ 

 Մելիսա Մաքքարթի —  Լեոնորա Քերոլ, Լի Իզրաել
 Ռիչարդ Է. Գրանտ — Ջեք Հոք, Լիի ընկերը
 Քևին Քերոլան — Թոմ Քլենսի
 Մարկ Էվան Ջեքսոն — Լլոյդ
 Թիմ Քամինգս — Քրեյգ
 Քրիստիան Նավարո — Կութ
 Ջոհաննա Ադլեր — Արլին

Արտադրություն 
2015 թվականին հայտարարվել է, որ Իզրաելին կմարմնավորի Ջուլիանա Մուրը, իսկ ֆիլմի ռեժիսորը կլինի Նիկոլ Հոլոֆսեները։  2015 թվականին դերասանական կազմին միացավ Քրիս Օ՛Դաուդը։ 2015 թվականի հուլիսին Մուրը դուրս մնաց նախագծից։ 2016 թվականի մայիսին հայտարարվել էր, որ Իզրաելին կմարմնավորի Մելիսա Մակքարթին, իսկ ֆիլմի ռեժիսորը կլինի Մարիել Հելլերը։ 2017 թվականի հունվարին քասթինգին միացել են Ռիչարդ Է. Գրանտը, Ջեյն Կրուտին, Դոլի Ուլսը, Աննա Դիվեր Սմիթը և Ջենիֆեր Ուեսթֆելդը։

Ֆիլմի նկարահանումները սկսել են 2017 թվականի հունվարին, Նյու Յորքում, և ավրտվել՝ 2017 թվականի մարտի 2-ին։

Թողարկում 
Համաշխարհային պրեմիերան կայացել է Տելուրայդ կինոփառատոնի շրջանակներում, 2018 թվականի սեպտեմբերի 1-ին։ Այն նաև ցուցադրվել է 2018 թվականի սեպտեմբերի 8-ին՝ Տորոնտոյի միջազգային կինոփառատոնին։ ԱՄՆ-ի տարածքում ֆիլմը վարձույթի է հանվել 2018 թվականի հոկտեմբերի 19-ին։

Արձագանք 
Ֆիլմը արժանացել է կինոքննադատների դրական ընդունելությանը։ Rotten Tomatoes կայքում ֆիլմը ունի 98% վարկանիշ՝ 143 գրախոսականի հիման վրա, և 10-ից 8.2 միավոր։ Metacritic-ը ֆիլմին տվել է 100 հնարավոր միավորից 87-ը, 46 գրախոսականի հիման վրա, ինչը համապատասխանում է «համընդհանուր ճանաչում» կարգախոսին։

Ծանոթագրություններ 

Անգլերեն ֆիլմեր
Իրական դեպքերի հիման վրա նկարահանված ֆիլմեր
Ամերիկյան կենսագրական ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան ֆիլմեր
2018 ֆիլմեր
Ամերիկյան անկախ ֆիլմեր
Ամերիկյան կենսագրական դրամա ֆիլմեր
Ամերիկյան քրեական ֆիլմեր
2010-ականների կենսագրական դրամա ֆիլմեր
Ամերիկյան քրեական դրամա ֆիլմեր
Ամերիկյան ԼԳԲՏ ֆիլմեր
Ամերիկյան քրեական թրիլեր ֆիլմեր
ԼԳԲՏ ֆիլմեր
Fox Searchlight Pictures ֆիլմեր
Ամերիկյան քրեական կինոկատակերգություններ
Ամերիկյան կատակերգական դրամա ֆիլմեր
Ամերիկյան դրամա ֆիլմեր
Ամերիկյան կինոկատակերգություններ